Predkladacia správa

	V nadväznosti na bod B.1. uznesenia vlády SR č. 1329 zo dňa 11. 12. 2002 k správe z kontroly plnenia úloh z uznesení vlády SR splatných v II. štvrťroku 2002, so zameraním na plnenie úloh B.2. uznesenia vlády SR č. 780/1996, týkajúcej sa dostavby, resp. výstavby medzinárodných terminálov kombinovanej dopravy a úlohy B.18. uznesenia vlády SR č. 266/1997 o vytvorení podmienok pre zriadenie cestovného hraničného priechodu Čierna nad Tisou – Čop v nadväznosti na terminál v Dobrej podpredseda vlády a minister financií SR predkladá na rokovanie vlády SR Návrh  na  zmenu  bodu B.1.  uznesenia  vlády  SR č. 341 zo dňa 3. 4. 2002 k Návrhu na pridelenie nerozpočtovaných finančných prostriedkov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov. 
 	Vláda SR v časti B. bod B.1. uznesenia  č. 341 zo dňa 3. apríla 2002 uložila ministrovi financií SR uvoľniť finančné prostriedky v sume 20 500 tis. Sk pre Ministerstvo kultúry SR.
	Skutočná výška zdrojov z nerozpočtovaných príjmov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, ktorá zostala na prerozdelenie (po zohľadnení požiadavky vo výške 900 tis. Sk na riešenie projektov rómskej komunity prostredníctvom Krajského úradu Žilina) predstavovala sumu 13 269 tis. Sk, preto bolo možné na dofinancovanie aktivít predložených v materiáli schválených uznesením vlády SR č. 341/2002 uvoľniť finančné prostriedky len do výšky tohto zostatku. MF SR preto navrhuje úlohu zmeniť a zosúladiť tak, aby poskytnutie prostriedkov korešpondovalo s finančným krytím.
	Návrh na zmenu cit. uznesenia vlády SR bol predložený na rokovanie vlády SR MF SR už ako súčasť materiálu „Návrh na zrušenie a zmenu úloh z uznesení vlády SR“ v máji 2002. Tento materiál bol vládou SR odložený. 
	„Návrh  na  zmenu  bodu B.1.  uznesenia  vlády  SR č. 341 zo dňa 3. 4. 2002 k Návrhu na pridelenie nerozpočtovaných finančných prostriedkov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov“ bol predmetom medzirezortného pripomienkového konania už v čase jeho prípravy na rokovanie vlády SR v máji 2002 a predkladá sa bez rozporov. 
	 Tento materiál nebol predmetom rokovania poradných orgánoch vlády SR a nie je potrebné ho predložiť na rokovanie inému orgánu. Nemá dôsledky na štátny rozpočet a ostatné zložky verejných rozpočtov, predstavuje len zosúladenie už prijatého vyššie cit. uznesenia vlády SR s finančným krytím. Z materiálu nevyplývajú dôsledky na zamestnanosť ani životné prostredie.